31995R2417
L 248/39
JURNALUL OFÍCIAL AL UNIUNII EUROPENE
REGULAMENTUL (CE) NR. 2417/95 AL COMISIEI
din 13 octombrie 1995
de actualizare și modificare a regulamentelor din sectorul cărnii de vită și mânzat prin care se stabilesc înainte de 1 februarie 1995 unele prețuri și tarife a căror valoare în ECU a fost adaptată ca urmare a suprimării coeficientului de corecție pentru ratele de conversie agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (1), modificat ultima dată de Regulamentul (CE) nr. 150/95 (2), în special articolul 13 alineatul 1,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a piețelor în sectorul cărnii de vită (3), modificat ultima dată de Regulamentul (CEE) nr. 424/95 (4), în special articolul 7 alineatul 3,
întrucât, cu începere de la 1 februarie 1995, articolul 13 alineatul 2 din Regulamentul (CEE) nr. 3813/92 modifică valoarea în ECU a unor prețuri și tarife, în vederea neutralizării efectelor suprimării coeficientului de corecție de 1,207509 aplicat până la 31 ianuarie 1995 la ratele de conversie utilizate pentru agricultură;
întrucât noile valori în ECU ale respectivelor prețuri și tarife au fost stabilite începând cu data de 1 februarie 1995 în conformitate cu regulile prevăzute la articolul 13 alineatul 2 din Regulamentul (CEE) nr. 3813/92 și la articolul 18 alineatul 1 din Regulamentul (CEE) nr. 1068/93 al Comisiei din 30 aprilie 1993 privind normele de stabilire și aplicare a ratelor de conversie agricole (5), modificat ultima dată de Regulamentul (CE) nr. 1053/95 (6);
întrucât, în conformitate cu articolul 18 alineatul 2 din Regulamentul (CEE) nr. 1068/93, pentru a evita confuziile și a înlesni aplicarea politicii agricole comune, este necesar să se înlocuiască valorile în ECU ale prețurilor și tarifelor respective care nu au o aplicare periodică și care se aplică cel puțin cu începere de la:
-
1 ianuarie 1996 pentru tarifele care nu sunt cuprinse într-un an de comercializare,
-
începutul anului de comercializare 1996, în cazul prețurilor sau sumelor pentru care anul începe în ianuarie 1996,
-
începutul anului de comercializare 1995-1996, în celelalte cazuri,
și care sunt cuprinse în regulamentele intrate în vigoare înainte de 1 februarie 1995; întrucât se impune așadar modificarea respectivelor regulamente;
întrucât, în scopul asigurării clarității, noile valori stabilite în ECU pentru garanțiile cerute în conformitate cu Regulamentul (CEE) nr. 2182/77 al Comisiei (7), modificat ultima dată de Regulamentul (CEE) nr. 1759/93 (8), Regulamentul (CEE) nr. 2173/79 (9), modificat ultima dată de Regulamentul (CEE) nr. 1759/93, Regulamentul (CEE) nr. 985/81 (10), modificat ultima dată de Regulamentul (CEE) nr. 1759/93, Regulamentul (CEE) nr. 2539/84 (11), modificat ultima dată de Regulamentul (CEE) nr. 1759/93, Regulamentul (CEE) nr. 2456/93 (12), modificat ultima dată de Regulamentul (CE) nr. 1999/95 (13) se rotunjesc la cel mai apropiat număr întreg;
întrucât măsurile prevăzute în prezenta decizie sunt în conformitate cu avizul Comitetului de gestionare a cărnii de vită și mânzat,
ADOPTĂ PREZENTA DECIZIE:
Articolul 1
Ca urmare a ajustării unor prețuri și sume exprimate în ECU în sectorul cărnii de vită, care intră în vigoare cu începere de la 1 februarie 1995, în conformitate cu articolul 13 alineatul 2 din Regulamentul (CEE) nr. 3813/92 și articolul 18 alineatul 1 din Regulamentul (CEE) nr. 1068/93, actele menționate la articolul 2 se modifică în conformitate cu indicațiile din cuprinsul acestuia.
Articolul 2
(1) Regulamentul (CEE) nr. 805/68 se modifică după cum urmează:
(a)
articolul 4b alineatul 6 liniuța a treia se înlocuiește cu următorul text:
„-
90 ECU pentru anul calendaristic 1995,
-
108,7 ECU începând cu anul calendaristic 1996”;
(b)
la articolul 4c alineatul 2:
-
suma de „60 ECU” se înlocuiește cu suma de „72,45 ECU”,
-
suma de „45 ECU” se înlocuiește cu suma de „54,34 ECU”,
-
suma de „30 ECU” se înlocuiește cu suma de „36,23 ECU”,
-
suma de „15 ECU” se înlocuiește cu suma de „18,11 ECU”;
(c)
la articolul 4d alineatul 7:
-
la primul paragraf, liniuța a treia se înlocuiește cu următorul text:
„-
120 ECU pentru anul calendaristic 1995,
-
144,9 ECU începând cu anul calendaristic 1996,”
-
la al treilea paragraf, suma de „25 ECU” se înlocuiește cu suma de „30,19 ECU”,
-
la al patrulea paragraf, suma de „20 ECU” se înlocuiește cu suma de „24,15 ECU”;
(d)
la articolul 4h alineatul 1, suma de „30 ECU” se înlocuiește cu suma de „36,23 ECU”;
(e)
la articolul 4i alineatul 2, suma de „100 ECU” se înlocuiește cu suma de „120,8 ECU”.
(2) În Regulamentul (CEE) nr. 2182/77, la articolul 5 alineatul 3 litera (a), suma de „25 ECU” se înlocuiește cu suma de „30 ECU”, iar la litera (b), suma de „2,5 ECU” se înlocuiește cu suma de „3 ECU”.
(3) În Regulamentul (CEE) nr. 2173/79, la articolul 15 alineatul 1, suma de „50 ECU” se înlocuiește cu suma de „60 ECU”.
(4) În Regulamentul (CEE) nr. 985/81, la articolul 3 alineatul 5 litera (a), suma de „25 ECU” se înlocuiește cu suma de „30 ECU”, iar la litera (b), suma de „2,5 ECU” se înlocuiește cu suma de „3 ECU”.
(5) În Regulamentul (CEE) nr. 2539/84:
(a)
la articolul 5 alineatul 2 litera (d) de la punctul 1, suma de „25 ECU” se înlocuiește cu suma de „30 ECU”, iar la punctul 2, suma de „2,5 ECU” se înlocuiește cu suma de „3 ECU” și
(b)
la articolul 5 alineatul 3 litera (e) de la punctul 1, suma de „25 ECU” se înlocuiește cu suma de „30 ECU”, iar la punctul 2, suma de „2,5 ECU” se înlocuiește cu suma de „3 ECU”.
(6) În Regulamentul (CEE) nr. 3763/91 al Consiliului (14), la articolul 5, suma de „40 ECU” se înlocuiește de fiecare dată cu suma de „48,30 ECU”.
(7) În Regulamentul (CEE) nr. 1600/92 al Consiliului (15), la articolul 14 alineatele 2 și 3 și la articolul 24 alineatele 2 și 3, suma de „40 ECU” se înlocuiește cu suma de „48,30 ECU”.
(8) În Regulamentul Consiliului (CEE) nr. 1601/92 (16), la articolul 10 alineatele 2 și 3, suma de „40 ECU” se înlocuiește cu suma de „48,30 ECU”.
(9) În Regulamentul (CEE) nr. 747/93 al Consiliului (17), la articolul 1 alineatul 2, suma de „130 ECU” se înlocuiește de fiecare dată cu suma de „157,0 ECU”.
(10) În Regulamentul (CEE) nr. 2019/93 al Consiliului (18), la articolul 6 alineatul 1, suma de „40 ECU” se înlocuiește de fiecare dată cu suma de „48,30 ECU”.
(11) În Regulamentul (CEE) nr. 2456/93:
(a)
la articolul 12 alineatul 1, suma de „30 ECU” se înlocuiește cu suma de „36 ECU” și
(b)
la articolul 14 alineatul 1, suma de „8 ECU” se înlocuiește cu suma de „10 ECU”, iar suma de „5 ECU” se înlocuiește cu suma de „6 ECU”.
(12) În Regulamentul (CEE) nr. 456/94 al Comisiei (19), la articolul 1 a doua liniuță, suma de „287,78 ECU” se înlocuiește cu suma de „347,50 ECU”.
Articolul 3
Prezentul regulament intră în vigoare în cea de-a șaptea zi de la publicarea în Jurnalul Oficial al Comunităților Europene.
Cu toate acestea, articolul 2 alineatele 1, 6, 7, 8, 9 și 10 se aplică începând de la data primei aplicări a ratei de conversie agricole stabilite cu începere de la 1 februarie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 octombrie 1995.